CELEX: 32016R0479
Language: lt
Date: 2016-04-01 00:00:00
Title: 2016 m. balandžio 1 d. Komisijos reglamentas (ES) 2016/479, kuriuo dėl steviolio glikozidų (E 960) naudojimo kaip saldiklio mažiau kalorijų turinčiuose gėrimuose arba gėrimuose, į kuriuos nepridėta cukraus, iš dalies keičiamas Europos Parlamento ir Tarybos reglamento (EB) Nr. 1333/2008 II priedas (Tekstas svarbus EEE)

2.4.2016   
            
            
               LT
            
            
               Europos Sąjungos oficialusis leidinys
            
            
               L 87/1
            
         KOMISIJOS REGLAMENTAS (ES) 2016/479
   2016 m. balandžio 1 d.
   kuriuo dėl steviolio glikozidų (E 960) naudojimo kaip saldiklio mažiau kalorijų turinčiuose gėrimuose arba gėrimuose, į kuriuos nepridėta cukraus, iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               pagal Europos Parlamento ir Tarybos reglamento (EB) Nr. 1331/2008 (2) 3 straipsnio 1 dalyje nurodytą bendrą procedūrą tas sąrašas gali būti atnaujintas Komisijos iniciatyva arba gavus prašymą;
            
         
               (3)
            
            
               2013 m. kovo 25 d. pateikta paraiška dėl leidimo naudoti steviolio glikozidus (E 960) kaip saldiklį mažiau kalorijų turinčiuose gėrimuose arba gėrimuose, į kuriuos nepridėta cukraus, t. y. maisto produktuose, Reglamento (EB) Nr. 1333/2008 II priede priskiriamuose 14.1.5.2 („Kita“) maisto produktų kategorijai. Apie paraišką vėliau pranešta valstybėms narėms pagal Reglamento (EB) Nr. 1331/2008 4 straipsnį;
            
         
               (4)
            
            
               steviolio glikozidai – nekaloringos saldaus skonio sudedamosios dalys, kurios tam tikruose gėrimuose gali būti naudojamos kaloringiems cukrums pakeisti ir taip sumažinti tų produktų kaloringumą. Todėl steviolio glikozidai tiems gėrimams suteikia saldumo ir galutiniam produktui neprideda papildomų kalorijų, o vartotojams galima pasiūlyti mažiau kalorijų turinčių gėrimų arba gėrimų, į kuriuos nepridėta cukraus, kaip numatyta Reglamento (EB) Nr. 1333/2008 7 straipsnyje;
            
         
               (5)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II priede nustatytą Sąjungos maisto priedų sąrašą, turi prašyti Europos maisto saugos tarnybos (toliau – Tarnyba) pateikti nuomonę;
            
         
               (6)
            
            
               2010 m. Tarnyba priėmė mokslinę nuomonę dėl steviolio glikozidų kaip maisto priedo (E 960) naudojimo (3) ir nustatė, kad leidžiama steviolio glikozido paros norma (LPN), išreikšta steviolio ekvivalentais, yra 4 mg, apskaičiuoti vienam kilogramui kūno svorio per dieną. Tarnyba, atsižvelgdama į siūlomą maisto sudedamosios dalies paskirties išplėtimą, peržiūrėjo steviolio glikozidų poveikio vertinimą ir 2014 m. gegužės 2 d. (4) bei 2015 m. birželio 30 d. (5) pateikė savo nuomones. Tarnyba dėl šio paskirties išplėtimo padarė išvadą, kad remiantis poveikio vertinimais, poveikis buvo mažesnis nei LPN visų amžiaus grupių asmenims, išskyrus vieną šalį, kurioje poveikis mažiems vaikams yra viršutinėje ribų dalyje (95-asis procentilis). Institutui Rijksinstituut voor Volksgezondheid en Milieu apskaičiavus poveikį nustatyta, kad siūlomas paskirties išplėtimas neturi įtakos 95-ajam procentiliui, kalbant apie poveikį dvejų–šešerių metų amžiaus vaikams Nyderlanduose, o nealkoholiniai gėrimai ir aromatizuoti rauginto pieno gaminiai tebėra pagrindinis steviolio glikozidų poveikio šiai amžiaus grupei šaltinis;
            
         
               (7)
            
            
               atsižvelgiant į tai, kad 14.1.5.2 maisto produktų kategorijai priskiriami produktai nėra skirti vartoti mažiems vaikams (12–35 mėnesių amžiaus), siūlomas steviolio glikozidų (E 960) kaip saldiklio naudojimas ir jo koncentracija nekelia susirūpinimo dėl saugos;
            
         
               (8)
            
            
               todėl tikslinga leisti naudoti steviolio glikozidus (E 960) kaip saldiklį, skirtą 14.1.5.2 maisto produktų kategorijai („Kita“) priskiriamiems mažiau kalorijų turintiems gėrimams arba gėrimams, į kuriuos nepridėta cukraus, saldinti: kavai, arbatai, žolelių užpilams (ne daugiau kaip 30 mg/l), aromatizuotai tirpiai kavai ir tirpiems kapučino gėrimams (ne daugiau kaip 30 mg/l) ir salyklo bei aromatizuotiems kakavos ir (arba) kapučino gėrimams (ne daugiau kaip 20 mg/l);
            
         
               (9)
            
            
               todėl Reglamento (EB) Nr. 1333/2008 II priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. balandžio 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2008 12 31, p. 16.
   
      (2)  2008 m. gruodžio 16 d. Europos Parlamento ir Tarybos reglamentas (EB) Nr. 1331/2008, nustatantis maisto priedų, fermentų ir kvapiųjų medžiagų leidimų suteikimo procedūrą (OL L 354, 2008 12 31, p. 1).
   
      (3)  EFSA Journal 2010; 8(4):1537.
   
      (4)  EFSA Journal 2014; 12(5):3639.
   
      (5)  EFSA Journal 2015; 13(6):4146.
   
      PRIEDAS
      Reglamento (EB) Nr. 1333/2008 II priedo E dalis iš dalies keičiama taip:
      
                  1.
               
               
                  14.1.5.2 maisto produktų kategorijos („Kita“) įraše po E 491–495 („Sorbitano esteriai“) skirto įrašo įterpiami šie E 960 skirti įrašai:
                  
                               
                           
                           
                              „E 960
                           
                           
                              Steviolio glikozidai
                           
                           
                              30
                           
                           
                              (60) (93)
                           
                           
                              Tik kavos, arbatos ir žolelių užpilų gėrimai, turintys mažiau kalorijų arba į kuriuos nepridėta cukraus
                           
                        
                               
                           
                           
                              E 960
                           
                           
                              Steviolio glikozidai
                           
                           
                              30
                           
                           
                              (60) (93)
                           
                           
                              Tik aromatizuoti tirpūs kavos ir tirpūs kapučino gėrimai, turintys mažiau kalorijų arba į kuriuos nepridėta cukraus
                           
                        
                               
                           
                           
                              E 960
                           
                           
                              Steviolio glikozidai
                           
                           
                              20
                           
                           
                              (60) (93)
                           
                           
                              Tik salyklo gėrimai ir aromatizuoti kakavos ir (arba) kapučino gėrimai, turintys mažiau kalorijų arba į kuriuos nepridėta cukraus“
                           
                        
            
                  2.
               
               
                  Į maisto 14.1.5.2 produktų kategorijos („Kita“) įrašą įterpiamos šios išnašos:
                  
                              „(60)
                           
                           
                              Išreikšta steviolio ekvivalentais.
                           
                        
                              (93)
                           
                           
                              Didžiausia leidžiamoji koncentracija paruoštuose gerti (pvz., skardinėse) produktuose ir jų mišiniuose bei koncentratuose, juos pagaminus ir paruošus vartoti.“